Jam pluries de collectionis a Domino Al. Lindig e Nova Granata reportatæ 
pretio eximio mentionem feci*); atque plurimis jam cogniti sunt Lichenes 
ilius collectionis, presertim iis, quibus distributi fuerunt, ab iisdemque omni- 
bus oblectatione summa recepti, non solum ab raritatem multarum specierum, 
sed inprimis ob specimina optima et copiosa, qualia exotica ante omnino tan- 
tum rarissima in herbariis reperiuntur. Pretium auetum obtinuit collectio Lindi- 
giana eam ob causam, quod ita plurimis herbariis distributa exstat; hoc autem 
respectu observetur, series varias ejus collectionis distributas esse, alias 
scilicet numeris 500, alias solum numeris 300, alias denique numeris etiam 
paucioribus. Varie quum sint hæ collectiones compositæ, inde sequitur, ut 
qui earum minorem solum possident plurimis numeris necessario careant; 
tamen raritates vel novitias satis æqualiter illæ omnes continent. 
Lichenes Lindigiani fere omnia exprimunt, quæ e Nova Granata, quoad 
ea vegetabilia, cognita habemus **); ibi inde a littore maris depresso collecti 
fuerunt usque in montibus ad altitudinem 3600 metrorum supra superficiem 
maris. Sed longe maxima pars e regione Bogotensi (vel montibus convalli- 
busque haud procul a Bogota, circa 4° latit. bor.) provenit. Species corti- 
cole plurimos collectionis numeros præbuerunt; terrestres sat paucae sunt ra- 
tione habita superiorum; saxicolæ tantum minoris momenti conspiciuntur, quod 
ad partem pendet a natura saxorum ibi friabili (ut dixit D. Lindig) aut quo- 
niam hæc denudata modo rarius occurrunt in regione explorata. Lecideæ 
saxicolæ speciatim desiderantur, sed videntur quidem præcipue in regione edi- 
tiore Andium vigere (vid. Nyl. Lich. Boliv. in Ann. Sc. Nat. 4, xv, p. 381 
et 382). 
Neque mirum inter vegetabilia, de quibus agitur, plurima minuta vel 
differentiis minutis invicem dignota, summa cura attentioneque observata et 
maxima copia reportata e terra lichenibus ditissima, haud paucas occurrere 
*) Ex. gr. in Ann. Sc. nat. 4, xv, p. 365, Bot. Zeit. 1862, p. 278. Plurimos nu- 
meros citavi in Ann. Sc. nat. 4, xvi, p. 89, 90, 92 et in Bot. Zeit. 1862, p. 351, 352. 
**) Inter ceteros colleetores maxime notandas messes fecerunt Goudot et Triana. 
53 
